CELEX: 31980R1074
Language: el
Date: 1980-04-29 00:00:00
Title: Κανονισμός (ΕΟΚ) αριθ. 1074/80 τής Επιτροπής τής 29ης Απριλίου 1980 περί κατατάξεως εμπορευμάτων στή διάκριση 64.02 Β τού Κοινού Δασμολογίου

Avis juridique important

|

31980R1074

Κανονισμός (ΕΟΚ) αριθ. 1074/80 τής Επιτροπής τής 29ης Απριλίου 1980 περί κατατάξεως εμπορευμάτων στή διάκριση 64.02 Β τού Κοινού Δασμολογίου  

Επίσημη Εφημερίδα αριθ. L 113 της 01/05/1980 σ. 0054 - 0055 Ελληνική ειδική έκδοση: Κεφάλαιο 02 τόμος 8 σ. 0201  Ισπανική ειδική έκδοση: Κεφάλαιο 02 τόμος 6 σ. 0218  Πορτογαλική ειδική έκδοση : Κεφάλαιο 02 τόμος 6 σ. 0218 

ΚΑΝΟΝΙΣΜΟΣ (ΕΟΚ) αριθ. 1074/80 ΤΗΣ ΕΠΙΤΡΟΠΗΣ της 29ης Απριλίου 1980 περί κατατάξεως εμπορευμάτων στη διάκριση 64.02 Β του κοινού δασμολογίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου(1), όπως τροποποιήθηκε τελευταία από τον κανονισμό (ΕΟΚ) αριθ. 280/77(2),  και ιδίως το άρθρο 3,  Εκτιμώντας:  ότι για να εξασφαλισθεί η ομοιόμορφη εφαρμογή της ονοματολογίας του κοινού δασμολογίου, συντρέχει περίπτωση να θεσπισθούν διατάξεις περί της δασμολογικής κατατάξεως των αθλητικών υποδημάτων (υποδημάτων training) έχοντα εξωτερικό πέλμα εκ καουτσούκ ή εκ  τεχνητής πλαστικής ύλης με χονδρές εγκοπές και με το επάνω μέρος από υφαντική ύλη, επί της οποίας είναι ραμμένα εξωτερικώς, σε διάφορους συνδυασμούς, ταινίες ή τεμάχια από δέρμα και/ή από υφαντική ύλη επικαλυμμένη με πλαστική ύλη που επικαλύπτουν ένα  κατά το μάλλον ή ήττον μεγάλο μέρος της επιφανείας- ότι το κοινό δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου(3), όπως τροποποιήθηκε τελευταία από τον κανονισμό (ΕΟΚ) αριθ. 3000/79(4), προβλέπει στην κλάση 64.01 τα υποδήματα έχοντα το εξωτερικό πέλμα και το άνω μέρος αυτών  εκ καουτσούκ ή εκ τεχνητής πλαστικής ύλης στη διάκριση 64.02 Α τα υποδήματα (έχοντα το εξωτερικό πέλμα εκ καουτσούκ ή εκ τεχνητής πλαστικής ύλης) με το επάνω μέρος εκ φυσικού δέρματος και στη διάκριση 64.02 Β έτερα υποδήματα (έχοντα εξωτερικό πέλμα εκ  καουτσούκ ή εκ τεχνητής πλαστικής ύλης)- ότι, για την κατάταξη των προαναφερομένων αθλητικών υποδημάτων, είναι δυνατό να ληφθούν υπόψη οι εν λόγω κλάσεις και διακρίσεις- ότι στην περίπτωση των αθλητικών υποδημάτων του είδους αυτού, η υφαντική ύλη είναι εκείνη που δίνει κανονικά στο άνω μέρος των υποδημάτων αυτών τον ουσιώδη χαρακτήρα, δεδομένου ότι η ύλη αυτή δίνει σ' αυτό το μέρος την ευκαμψία και την ελαφρότητα που  απαιτούνται για την άσκηση του αθλητισμού, ενώ οι ταινίες ή τα τεμάχια από δέρμα και/ή από υφαντική ύλη επικαλυμμένη με πλαστική ύλη πρέπει να θεωρούνται ως απλά συμπληρώματα ή ενισχύσεις- ότι, κατά συνέπεια, τέτοια υποδήματα δεν θα ήτο δυνατό να  υπαχθούν ούτε στην κλάση 64.01 ούτε στη διάκριση 64.02 Α, αλλά πρέπει να κατατάσσονται, σύμφωνα με τους γενικούς κανόνες 3 β) και 5 για την ερμηνεία της ονοματολογίας του κοινού δασμολογίου, στη διάκριση 64.02 Β- ότι, παρά ταύτα, σε ορισμένες περιπτώσεις, το άνω μέρος τέτοιων αθλητικών υποδημάτων επικαλύπτεται με ταινίες ή με τεμάχια από δέρμα και/ή από υφαντική ύλη επικαλυμμένη με πλαστική ύλη, κατά τέτοιο τρόπο ώστε οι ταινίες αυτές ή τα τεμάχια, λόγω της  σπουδαιότητός τους, δεν δύνανται πια να θεωρηθούν ως απλά συμπληρώματα ή ενισχύσεις, αλλά ως μία από τις συστατικές ύλες του άνω μέρους των υποδημάτων αυτών- ότι, κατά συνέπεια, είναι αδύνατο σε παρόμοιες περιπτώσεις ν' αποφασισθεί, σύμφωνα με  αντικειμενικά κριτήρια, ποια είναι η συστατική ύλη που δίνει στο άνω μέρος των υποδημάτων αυτών τον ουσιώδη χαρακτήρα του- ότι τέτοια υποδήματα πρέπει συνεπώς να κατατάσσονται, σύμφωνα με τους γενικούς κανόνες 3 γ) και 5 για την ερμηνεία της  ονοματολογίας του κοινού δασμολογίου στην κατάταξη αριθμήσεως τελευταία κλάση ή διάκριση μεταξύ εκείνων που δύνανται εξίσου να ληφθούν υπόψη, δηλαδή στη διάκριση 64.02 Β- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα αθλητικά υποδήματα (υποδήματα training) έχοντα το εξωτερικό πέλμα εκ καουτσούκ ή εκ τεχνητής πλαστικής ύλης με χονδρές εγκοπές και με το επάνω μέρος από υφαντική ύλη, επί της οποίας είναι ραμμένα, εξωτερικώς, σε διάφορους συνδυασμούς,  ταινίες ή τεμάχια από δέρμα και/ή από υφαντική ύλη επικαλυμμένη με πλαστική ύλη που επικαλύπτουν ένα κατά το μάλλον ή ήττον μεγάλο μέρος της επιφανείας, υπάγονται, στο κοινό δασμολόγιο, στη διάκριση:  64.02 Υποδήματα, έχοντα το εξωτερικόν πέλμα εκ δέρματος φυσικού, τεχνητού ή ανεσχηματισμένου. Υποδήματα (έτερα των της κλάσεως 64.01) μετά πέλματος εξωτερικού εκ καουτσούκ ή εκ τεχνητής πλαστικής ύλης:  Β. Έτερα  Άρθρο 2  Ο παρών κανονισμός αρχίζει να ισχύει την τεσσαρακοστή δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Απριλίου 1980.  Για την Επιτροπή Etienne DAVIGNON Μέλος της Επιτροπής  (1) EΕ αριθ. Ν 14 της 21.1.1969, σ. 1.  (2) ΕΕ αριθ. Ν 40 της 11.2.1977, σ. 1.  (3) ΕΕ αριθ. Ν 172 της 22.7.1968, σ. 1.  (4) ΕΕ αριθ. Ν 342 της 31.12.1979, σ. 1.